**Ministru kabineta noteikumu projekta „Grozījumi Ministru kabineta 2014. gada 8. aprīļa noteikumos Nr. 191 „Norvēģijas finanšu instrumenta 2009.–2014. gada perioda programmas „Latvijas korekcijas dienestu un Valsts policijas īslaicīgās aizturēšanas vietu reforma” īstenošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījumi Ministru kabineta 2014. gada 8. aprīļa noteikumos Nr. 191 „Norvēģijas finanšu instrumenta 2009.–2014. gada perioda programmas „Latvijas korekcijas dienestu un Valsts policijas īslaicīgās aizturēšanas vietu reforma” īstenošanas kārtība”” (turpmāk – projekts) sagatavots, pamatojoties uz:1. Ministru kabineta 2012. gada 9. oktobra noteikumu Nr. 694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda vadības noteikumi” 32.1 punktu, kurš noteic, ka programmas apsaimniekotājs vai aģentūra pagarina projekta īstenošanas termiņu atbilstoši donorvalsts lēmumam par attiecīgā projekta īstenošanas termiņa pagarināšanu, bet ne ilgāk kā līdz 2017. gada 30. aprīlim;
2. Ministru kabineta 2012. gada 9. oktobra noteikumu Nr.694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda vadības noteikumi” 107.5. apakšpunktu, kas noteic, ka programmas noslēguma pārskatu, kurā iekļauj informāciju par programmas izdevumiem, kas ir veikti, apstiprināti vai atmaksāti līdzfinansējuma saņēmējam pēdējā pārskata periodā, ja projekta īstenošanas termiņš ir pagarināts ar šo noteikumu 32.1 punktu, programmas apsaimniekotājs sagatavo un iesniedz sertifikācijas iestādē līdz 2018. gada 31. janvārim;
3. Finanšu ministrijas kā Eiropas Ekonomikas zonas un Norvēģijas finanšu instrumenta (turpmāk – EEZ/Norvēģijas finanšu instruments) vadošās iestādes 2015. gada 17. decembra e-pasta vēstuli, ar kuru Tieslietu ministrija kā programmas LV08 “Latvijas korekcijas dienestu un Valsts policijas īslaicīgās aizturēšanas vietu reforma“ (turpmāk – programma) apsaimniekotājs informēta par nepieciešamību veikt grozījumus Ministru kabineta 2014. gada 8. aprīļa noteikumos Nr.191 “Norvēģijas finanšu instrumenta 2009.-2014. gada perioda programmas “Latvijas korekcijas dienestu un Valsts policijas īslaicīgās aizturēšanas vietu reforma” īstenošanas kārtība” (turpmāk – MK noteikumi Nr. 191), ņemot vērā to, ka 2015. gada 13. oktobrī donorvalsts ir apstiprinājusi izmaksu attiecināmības termiņa pagarinājumu programmas ietvaros trim īstenojamiem projektiem;
4. Finanšu instrumenta biroja 2015. gada 10. decembra vēstuli Finanšu ministrijai kā vadošajai iestādei par grozījumu veikšanu programmas līgumā, pagarinot programmas izdevumu attiecināmības termiņu līdz 2017. gada 31. decembrim.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar saprašanās memorandā par Norvēģijas finanšu instrumenta ieviešanu 2009.-2014. gadā starp Latvijas Republiku un Norvēģijas Karalisti noteikto Tieslietu ministrija kā programmas apsaimniekotājs jaunajā plānošanas periodā prioritātes „Tieslietas un iekšlietas” ietvaros īsteno Norvēģijas finanšu instrumenta 2009.-2014. gada perioda programmu. Tā ietver trīs iepriekš noteiktus projektus (turpmāk – Programmas ietvaros īstenotie projekti):1. Valsts probācijas dienesta projekts „Alternatīvu brīvības atņemšanai sekmēšana (ieskaitot iespējamo pilotprojektu elektroniskajai uzraudzībai)”;[2.](http://likumi.lv/doc.php?id=265704#n2) Ieslodzījuma vietu pārvaldes projekts „Jauna nodaļa Olaines cietumā, ieskaitot būvniecību un personāla apmācību”;3. Valsts policijas projekts „Valsts policijas īslaicīgās aizturēšanas vietu standartu uzlabošana, tai skaitā aktivitātes infrastruktūras uzlabošanai; līdzšinējās prakses administratīvajai aizturēšanai samazināšana/likvidēšana; prakses maiņa, atgriežot apcietinājumā esošos ieslodzītos turpmākai izmeklēšanai; atbilstošu apmācību nodrošināšana darbiniekiem, kas strādā īslaicīgās aizturēšanas vietās”. Pamatojoties uz programmu apsaimniekotāju iesniegumiem, EEZ/Norvēģijas finanšu instrumentu vadošā iestāde izvērtēja un iesniedza Finanšu instrumentu birojā projektu pagarinājumu pieteikumus atsevišķās EEZ/Norvēģijas finanšu instrumentu īstenotajās programmās. Finanšu instrumentu birojs ar 2015. gada 13. oktobra vēstuli informēja Finanšu ministriju, ka visiem EEZ/Norvēģijas finanšu instrumentu projektiem, kuriem tika pieprasīts pagarinājums, tas arī tika piešķirts, tādejādi atbalstot pagarināt projektu īstenošanas termiņu līdz 2017. gada 30. aprīlim. Atbilstoši Ministru kabineta 2012. gada 9. oktobra noteikumu Nr. 694 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda vadības noteikumi” 18. punktam Finanšu ministrija kā vadošā iestāde ar 2016. gada 5. februāra e-pastu informē Tieslietu ministriju kā programmas apsaimniekotāju par to, ka saņēmusi DoRIS sistēmā donorvalsts apstiprinātos Norvēģijas finanšu instrumenta līdzfinansētas programmas līguma 1. pielikuma grozījumus, ar kuriem tiek pagarināts programmas līmeņa izmaksu attiecināmības termiņš līdz 2017. gada 31. decembrim un informē, ka 2015. gada 11. decembrī akceptēja precizēto programmas līguma 1.pielikumu DoRIS sistēmā, līdz ar to minētie grozījumi stājušies spēkā atbilstoši Finanšu instrumenta biroja 2015. gada 10. decembra vēstulei.Līdz ar to, pirmkārt, projekts paredz izteikt jaunā redakcijā MK noteikumu Nr. 191 25. punktu, nosakot, ka Programmas ietvaros īstenoto projektu īstenošanas un izmaksu attiecināmības termiņš nepārsniedz 2017. gada 30. aprīli.Otrkārt, ņemot vērā to, ka, pagarinot Programmas ietvaros īstenoto projektu īstenošanas termiņu, pagarinās arī programmas attiecināmības periods, tiek precizēts Ministru kabineta noteikumu Nr. 191 10. punkts, paredzot, ka programmas īstenošanas termiņš ir 2017. gada 31. decembris. Treškārt, ievērojot minēto, projekts paredz arī izmaiņas attiecībā uz nacionālā programmas partnera programmas noslēguma ziņojuma sagatavošanai nepieciešamās informācijas iesniegšanas termiņu programmas apsaimniekotājam, lai varētu nodrošināt donorvalstu prasības. Līdz ar to projekts paredz precizēt MK noteikumu Nr. 191 84.5 apakšpunktu, kas paredz termiņu, t.i., 2018. gada 2. janvārim, kādā nacionālais programmas partneris sniedz programmas apsaimniekotājam programmas noslēguma ziņojuma sagatavošanai nepieciešamo informāciju. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |  |
| --- | --- |
| **VI. Sabiedrības līdzdalība un komunikācijas aktivitātes** |  |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta piemērošana attiecas uz valsts institūcijām, kuras iesaistītas Norvēģijas finanšu instrumenta 2009.–2014. gada perioda programmas īstenošanā, līdz ar to projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
|  |  |  |
|  **VII. Tiesību akta projekta izpildes nodrošināšana un tās ietekme uz institūcijām** |  |
| 1. | Projekta izpildē iesaistītās institūcijas | Tieslietu ministrija, Valsts probācijas dienests, Ieslodzījumu vietu pārvalde, Finanšu ministrija, Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV un V sadaļa – projekts šīs jomas neskar.*

Iesniedzējs:

tieslietu ministrs Dzintars Rasnačs

19.02.2016. 16:19

925

1. Bērziņa

67036860, Inga.Berzina@tm.gov.lv